C 152/196
HR
Službeni list Europske unije
6.4.2022.
4.7.
Državama članicama dozvoljava se da iz obračuna isključe emisije koje su uzrokovane ekstremnim prirodnim pojavama kao što su oluje, požari ili najezde insekata.
Hitno je potrebno poboljšati praćenje prirodnih nepogoda u šumama u cilju osiguravanja pravilne i djelotvorne primjene odredbe o prirodnim nepogodama, što je tehnički zahtjevno, ali iznimno važno.
Pri ispunjavanju obveza izvješćivanja za svaku državu članicu potrebno je slijediti standardizirani protokol kojim bi se osigurali učinkovito prikupljanje i tumačenje podataka te učinkovito planiranje i provedba politika. 4.8.
Analiza podataka uglavnom se temelji na nacionalnim inventarima šuma, koji nisu povezani te su ponekad nepotpuni ili netočni.
Nadalje, nacionalni inventari šuma ne izrađuju se često u svim državama članicama.
EGSO cijeni prijedlog Komisije o provedbi sveobuhvatne procjene podataka iz nacionalnih inventara 2025., u svrhu utvrđivanja točnih ciljeva za razdoblje 2026.–2030. 4.9.
Potrebna je potpora za istraživanje i razvoj održive proizvodnje drvne biomase.
EGSO je već istaknuo da su „za potporu tim sektorima potrebni intenzivna istraživanja i inovacije te nagrade za dokazano stvaranje ponora ugljika” (14).
EGSO isto tako smatra da bi svaka država članica trebala osmisliti sustav namjenskih poreznih poticaja kojima bi se olakšala tranzicija te preporučuje da se sredstava raspoloživa u okviru ZPP-a iskoriste u potpunosti. 4.10.
Programi za usavršavanje i prekvalifikaciju poduzetnika i radnika također su potrebni kako bi se osigurao pristup najnovijim dostupnim tehnologijama te digitalnim tehnologijama kojima se pospješuje održivost.
Europski zeleni plan može biti uspješan jedino ako je popraćen programima obrazovanja i osposobljavanja kojima se mogu unaprijediti vještine europskih radnika, uz istodobno osiguravanje konkurentnosti i socijalne pravednosti.
EGSO stoga poziva socijalne partnere i relevantne organizacije civilnog društva da budu u potpunosti uključeni i u fazu planiranja i u fazu provedbe paketa. 4.11.
EGSO smatra da je MSP-ovima potreban prilagođeni zakonodavni okvir kojim će im se pružiti potpora i koji će im pomoći da stvaraju inovacije te da se šire i rastu na održiv način.
Iako postoji nekoliko mogućnosti za financiranje prilagodbe, EGSO ponovno poziva na „to da se bolje razjasne različite mogućnosti, kao i postupci prilagođeni korisnicima, kako bi se akterima zajamčio pravodoban pristup financiranju u praksi” (15). 4.12.
Konačno, EGSO izražava zabrinutost da se socijalna dimenzija provedbe europskog zelenog plana ne uzima u obzir (u okviru zakonodavnog paketa „Spremni za 55 %”) i da će pripadnici javnosti biti najviše pogođeni jer će morati mijenjati automobile, plaćati veće račune za grijanje svojih domova, plaćati više za najjeftinije letove na godišnji odmor i tako dalje.
EGSO stoga izražava stvarnu zabrinutost u pogledu većih iznosa računa koje će kućanstva morati plaćati nakon provedbe paketa „Spremni za 55 %”.
EGSO je isto tako čvrsto uvjeren da tijekom te tranzicije posebnu pozornost treba posvetiti regijama, industrijama i radnicima koji će se suočiti s najvećim izazovima te da za taj prijelaz treba „zauzeti konkurentan, socijalno pravedan i multilateralan pristup i uspostaviti odgovarajuće instrumente kojima se može postići potpuna uključenost i prihvaćenost civilnog društva, uključujući građane, poduzeća i organizacije” (16).
Bruxelles, 8. prosinca 2021.
Predsjednica Europskog gospodarskog i socijalnog odbora Christa SCHWENG
(14) (15) (16)
Mišljenje EGSO-a „Stvaranje Europe otporne na klimatske promjene – nova strategija EU-a za prilagodbu klimatskim promjenama” (SL C 374, 16.9.2021., str. 84.).
Mišljenje EGSO-a „Stvaranje Europe otporne na klimatske promjene – nova strategija EU-a za prilagodbu klimatskim promjenama”.
Mišljenje EGSO-a „Čist planet za sve – Europska strateška dugoročna vizija za prosperitetno, moderno, konkurentno i klimatski neutralno gospodarstvo” (SL C 282, 20.8.2019., str. 51.).